text: Venstre-mand i Vejen vil have vindmøller
  30 januar 2015 kl. 05.16
  Som den eneste af 12 venstre-politikerne i Vejen Byråd vil Poul Egelykke ikke opgive planen om vindmøller i kommunen.
  
  Dermed trodser han den beslutning hans egne partifæller inklusiv borgmester Egon Fræhr tog i onsdags om at vindmøller i kommunen er droppet.
  Vindmølleplanerne i Vejen Kommune vakte sidste år store protester blandt byens borgere.
  I juni var der protestmøde over politikernes stormølleplaner. Og i oktober blev en familie fra Holsted tilbudt en halv million kroner af to vindmøllefirmaer for at lade være med at brokke sig.
  Protesterne blev hørt, og politikerne med borgmesteren i spidsen meddelte så i onsdags at vindmølleplanerne er droppet.
  Men altså åbenbart ikke helt.
  -Det er meget kortsigtet at aflyse møllerne. I sidste byrådsperiode lovede vi den blå regering og KL, at vi i Vejen ville opfylde ønsket om flere store vindmøller, og det vil jeg ikke løbe fra, siger Poul Egelykke til TV SYD.
  Poul Egeløkke oplyser til TV SYD, han hellere tager kampen op og arbejder for, at Vejen på sigt får i hvert fald ét område, hvor der kan stå nogle store møller.
  Poul Egelykke er i følge JydskeVestkysten den eneste blandt de 12 venstrefolk i Vejen Byråd, der har sagt, han vil støtte vindmølleplanerne.
  Hør Poul Egelykkes (V) synspunkter her:
  